ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
4 ก.ค. 2559

สรุปภาวะตลาดภาคเช้า : กลุ่มแบงก์หนุนตลาด – SET เปิดกระโดดกว่า 8 จุด มายืนเหนือ 1450 จุด ด้วย Sentiment เชิงบวกของตลาดยุโรปและสหรัฐที่ฟื้นตัวได้ต่อ ในช่วงที่เราปิดทำการ รวมถึงปัจจัยหนุนหลักจากแรงซื้อในกลุ่มแบงก์ ตามบทวิเคราะห์ของบริษัทหลักทรัพย์ค่ายฝรั่งแห่งขึ้น Upgrade คำแนะนำเป็น Outperform ในตัวหลักของกลุ่มฯ หนุน SET ขึ้นทำจุดสูงที่ระดับ 1454 จุด อย่างไรก็ตาม นอกนั้นยังหาปัจจัยหนุนใหม่ให้กับ SET ไม่เจอ ส่งผลให้หลังจากนั้น เคลื่อนไหวแคบๆเหนือบริเวณ 1450 จุด ตลอดภาคเช้า จนมาปิดตลาดที่ ระดับ 1453.06 จุด +8.07 จุด หรือ +0.6% ด้วยมูลค่าซื้อขายที่ระดับ 2.6 หมื่นลบ. กลุ่มหลักแบงก์หนุนตลาด ปิดบวก +2.8% ส่วนพลังงาน และ ICT ค่อนข้างทรงตัว ด้านตลาดภูมิภาคเคลื่อนไหวในแดนบวกระดับเขียวกลางๆ
กลยุทธ์ที่แนะนำ :  ช่วงบ่าย: คาด Upside ในระยะสั้นจำกัดที่ 1450-1460 จุด เนื่องจากมอง SET ดูขาดปัจจัยหนุนในช่วงนี้ รวมถึงสัญญาณทางเทคนิคในระยะสั้นที่ร้อนแรง ทำให้ต้องมีการชะลอตัว เพื่อลดความร้อนแรงก่อน ทั้งนี้ กรอบล่างในระยะสั้นอยู่ที่ 1438 จุด หากต่ำกว่าจะเป็นสัญญาณลบ โดยมีแนวรับถัดไปที่ 1430 จุด กลยุทธ์ เน้นแบ่งขายลดพอร์ตบางส่วน จะซื้อรอการอ่อนตัวก่อน จะได้ต้นทุนที่ต่ำกว่า ทั้งนี้ หุ้นแนะนำเก็งกำไรตามสัญญาณเทคนิค ได้แก่ FORTH (รับ 8.15 ต้าน 8.80 cut 7.90) และ GUNKUL (รับ 5.60 ต้าน 6.00 cut 5.40)
 